เรื่องร้องเรียน (ถนน,ร้องเรียน) วันที่ 2023-08-30 10:09:10 — แขวงทุ่งสองห้อง เขตหลักสี่ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034438

ขอให้ปรับปรุงการให้บริการทางโทรศัพท์ของเจ้าหน้าที่สำนักงานเขตหลักสี่ ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร หมายเลขโทรศัพท์ 0 2982 2081 เนื่องจากผู้ร้องแจ้งว่าเมื่อประมาณ 3-4 วันก่อน (ไม่ระบุช่วงเวลาที่แน่ชัด) ผู้ร้องได้ติดต่อไปยังหมายเลขโทรศัพท์ดังกล่าว เพื่อติดต่อกับฝ่ายรายได้ของหน่วยงาน เพื่อขอบาร์โค้ดในการชำระค่าภาษีที่ดินและสิ่งปลูกสร้าง ปรากฏว่าสามารถติดต่อได้แต่ไม่มีเจ้าหน้าที่รับสายและให้บริการ ประกอบกับผู้ร้องแจ้งว่าได้มีการติดต่อกับทางหน่วยงานอื่น เช่น สำนักงานเขตบางแค สำนักงานเขตมีนบุรี และจังหวัดนนทบุรี (ไม่ระบุหน่วยงาน) ปรากฏว่ามีเจ้าหน้าที่รับสายและให้บริการเป็นอย่างดี ซึ่งต่างกับหน่วยงานดังกล่าวเป็นอย่างมาก ส่งผลทำให้ผู้ร้องไม่พึงพอใจในการให้บริการเป็นอย่างมาก จึงมีความประสงค์ให้ทางหน่วยงานปรับปรุงระบบการให้บริการทางโทรศัพท์ดังกล่าว เพื่ออำนวยความสะดวกให้แก่ผู้ร้องและประชาชนต่อไป 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata